***** ΚΑΝΟΝΙΣΜΟΣ (ΕΟΚ) αριθ. 2735/86 ΤΗΣ ΕΠΙΤΡΟΠΗΣ της 3ης Σεπτεμβρίου 1986 για έβδομη τροποποίηση του κανονισμού (ΕΟΚ) αριθ. 1517/77 περί καθορισμού του πίνακα των διαφόρων ομάδων ποικιλιών λυκίσκου που καλλιεργούνται στην Κοινότητα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1696/71 του Συμβουλίου της 26ης Ιουνίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3800/85 (2), και ιδίως το άρθρο 12 παράγραφος 8, Εκτιμώντας: ότι ο κανονσιμός (ΕΟΚ) αριθ. 1517/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 540/85 (4), κατανέμει τις ποικιλίες λυκίσκου στις ομάδες «αρωματικός λυκίσκος», «πικρός λυκίσκος» και «άλλες», σύμφωνα με τις εμπορικές συνήθειες που ισχύουν στην κοινοτική και διεθνή αγορά του λυκίσκου σε συνάρτηση με την τελική χρησιμοποίησή του στη ζυθοποιία, με βάση τα κοινά χαρακτηριστικά, λαμβάνοντας κυρίως υπόψη την επικρατούσα περιεκτικότητα σε πικρές ουσίες ή στον αρωματικό χαρακτήρα· ότι, λόγω της προσχωρήσεως της Ισπανίας και της Πορτογαλίας, θα πρέπει να προστεθούν τρεις ποικιλίες στον κατάλογο που εμφαίνεται στο παράρτημα του κανονισμού (ΕΟΚ) αριθ. 1517/77· ότι οι εξετάσεις που πραγματοποιήθηκαν για τις ποικιλίες «H-3 Leones» και «H-7 Leones», καθώς και η χρήση τους στη ζυθοποιία, έδειξαν ότι επικρατεί ο πικρός χαρακτήρας σ' αυτές τις ποικιλίες · ότι πρέπει λοιπόν να συμπεριληφθούν αυτές οι ποικιλίες στην ομάδα ΙΙ «πικρός λυκίσκος»· ότι οι ίδιες εξετάσεις και χρήσεις απέδειξαν την επικράτηση του αρωματικού χαρακτήρα για την ποικιλία στην ομάδα Ι «αρωματικός λυκίσκος»· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως του Λυκίσκου, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΟΚ) αριθ. 1517/77 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τη συγκομιδή του ημερολογιακού έτους 1986. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 3 Σεπτεμβρίου 1986.

[Source: multi_eurlex | Tokens: 2098]